มาทะเลท้ังทีก็ต้องทานอาหารทะเลสักหน่อย เสียดายร้านนี้ไม่ติดชายหาด สมัยก่อนร้านนี้อยู่ริมทะเลแต่ย้ายร้านมาปีกว่าๆ แล้วเลยขาดบรรยากาศมาพักตากอากาศไป

อย่างไรก็ตามร้านนี้ก็น่ามา ใครที่เดินทางมากจากกรุงเทพฯ หิว รอเข้าตัวเมืองหัวหินไม่ไหว ก็แวะมาทานอาหารที่ร้านสังเวียนซีฟูดได้ อยู่ระหว่างทางพอดี  เลี้ยวเข้าซอยที่มีป้ายร้านติดอยู่ แล้วขับรถต่อตามป้ายบอกทางมาอีกไม่กี่เมตรก็จะเจอรถจอดอยู่แถวด้านหน้าร้านเยอะแยะเต็มไปหมด

เดินทางมาเหนื่อยๆ ก็มาดื่มน้ำมะพร้าวคลายร้อนกันนะคะ มีน้ำมะพร้าวขายสดเป็นลูกๆ  เย็นชื่นใจ

อาหารเค้าอร่อย เร็ว ลูกค้าเยอะเต็มแทบทุกโต๊ะเลย  รสชาติอาหารกับบรรยากาศร้านนี้ก็ประมาณเดียวกับร้านอาหารเทละร้านอื่นๆ แถบนี้ ไม่ได้มีอะไรแตกต่างออกไปมากมาย แต่ก็ถือว่าใช้ได้ทีเดียว  ใครมาเที่ยวแถวชะอำ-หัวหิน ไม่รู้จะไปทานข้าวที่ไหนดี ก็ถือโอกาสลองแวะมาลองทานกันนะคะ